ที่ประชุมคณะรัฐมนตรี รับทราบรายงานผลสำเร็จการจัดประชุมผู้นำเขตเศรษฐกิจเอเปค ติดตามสถานการณ์ทางการเมือง
การประชุมคณะรัฐมนตรีวันนี้ ( 22 พ.ย.65 ) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยมีการรายงานผลการจัดประชุมสุดยอดผู้นำเขตเศรษฐกิจเอเปค ที่ประเทศไทยเป็นเจ้าภาพจัดการประชุมเมื่อวันที่ 18-19 พฤศจิกายน 2565 ขณะที่ต้องติดตามประเด็นทางการเมืองว่า จะมีการส่งสัญญาณที่ชัดเจนจากนายกรัฐมนตรีในการประชุม ครม.วันนี้หรือไม่ หลังมีกระแสข่าวว่านายกรัฐมนตรีจะไปเป็นสมาชิกพรรครวมไทยสร้างชาติสำหรับวาระการประชุมคณะรัฐมนตรี มีวาระน่าสนใจ ได้แก่ กระทรวงการคลัง เสนอ ทบทวนมติ ครม. เพื่อปรับปรุงหลักเกณฑ์การดำเนินโครงการสินเชื่อดอกเบี้ยต่ำ หรือ ซอฟต์โลน ธุรกิจโรงแรมและ Supply chain ของโรงแรมกระทรวงมหาดไทย เสนอปรับลดปริมาณงานภายใต้โครงการพัฒนาระบบสายส่งและสถานีไฟฟ้า ระยะที่ 9 ส่วนที่ 3 (คพส.9.3) และโครงการพัฒนาระบบส่งและ จำหน่ายระยะที่ 1สำนักงานคณะกรรมการนโยบายที่ดินแห่งชาติ (สคทช.) เสนอร่างนโยบายและแผนการบริหารจัดการที่ดินและทรัพยากรที่ดินของประเทศ (พ.ศ.2566-2580) และเสนอผลการดำเนินการปรับปรุงผืนที่แนวเขตที่ดินของรัฐบูรณาการาตรา 1:4000 (One map ) ของพื้นที่กลุ่ม 2 จำนวน 11 จังหวัดส่วนกระทรวงอุตสาหกรรม เสนอการแก้ไขสัญญาร่วมทุนจัดตั้ง บริษัท โรงงานอุตสาหกรรมกระดาษบางปะอิน จำกัดสทนช.เสนอขออนุมัติกรอบการหารือสำหรับการประชุมคณะมนตรี คณะกรรมาธิการแม่น้ำโขง ครั้งที่ 29 และการประชุมระหว่างคณะมนตรี คณะกรรมาธิการลุ่มแม่น้ำโขง กับกลุ่มหุ้นส่วนการพัฒนา ครั้งที่ 27